b'\n_START_ARTICLE_\nGiovanni Cernogoraz\n_START_SECTION_\n\xc5\xbdivotopis\n_START_PARAGRAPH_\nRodio se u Kopru u Sloveniji 1982. godine, a \xc5\xbeivi u Novigradu. Vi\xc5\xa1e godina nastupa u strjelja\xc4\x8dkoj disciplini trap. Bio je tre\xc4\x87i junior svijeta 2004. godine. Na Europskom prvenstvu u Osijeku 2009. godine osvojio je srebrnu medalju u disciplini trap u ekipnom natjecanju zajedno s bra\xc4\x87om Antonom i Josipom Glasnovi\xc4\x87em. Postao je svjetski prvak i osigurao nastup na Olimpijskim igrama u Londonu 2012. godine, osvojiv\xc5\xa1i prvo mjesto na \xc4\x8detvrtom natjecanju Svjetskog kupa u ga\xc4\x91anju lete\xc4\x87ih meta u disciplini trap koje se odr\xc5\xbeavalo u Pekingu u Kini od 19. do 28. travnja 2011. godine._NEWLINE_Postao je drugi hrvatski sporta\xc5\xa1 koji je osigurao nastup na Olimpijskim igrama u Londonu,  nakon strjelja\xc4\x8dice Snje\xc5\xbeane Pej\xc4\x8di\xc4\x87. Prije pobjede bio je 23. na ljestvici ISSF-a u trapu. Giovanni Cernogoraz olimpijski je pobjednik, donio je zlato Hrvatskoj na Olimpijskim igrama u Londonu 2012. U finalu je bio sjajan, pogodio je 24 od 25 glinenih golubova te svih 6 u raspucavanju za zlatnu medalju. Ukupnim rezultatom od 146 pogo\xc4\x91enih meta izjedna\xc4\x8dio je olimpijski rekord.'